**KISKŐRÖS VÁROS POLGÁRMESTERE**

**ELŐTERJESZTÉS**

(a Képviselő-testület 2021. június 30-i ülésére)

**TÁRGY: A KISKŐRÖS, 3009/1 ÉS A 3009/2 HRSZ-ON LÉVŐ LAKÁSOK BONTÁSA**

Kiskőrös Város Önkormányzata forgalomképes üzleti vagyonát képező - az előterjesztés mellékletét képező térképrészleten feltüntetett - 3009/1 és 3009/2 hrsz-on nyilvántartott, természetben Kiskőrös, Batthyány L. utca 6. és Batthyány L. utca 8. szám alatti ingatlanok a város frekventált területén, a Batthyány L. és a Dózsa Gy. út kereszteződésében helyezkednek el. Az ingatlanban az Önkormányzat öt bérlakást és egy helyiséget üzemeltetett. Az épület és a benne kialakított lakások műszaki állapota jelentősen leromlott kulturált lakhatásra nem alkalmasak. Az öt lakásban évek óta nem lakik bérlő. Az épület állapota folyamatosan romlik.

Az Önkormányzat kezdeményezte az érintett ingatlanok műszaki állapotának felmérését, az épületek további hasznosíthatóságának érdekében. Az elvégzett helyszíni vizsgálat és a szakértői véleményben foglaltak alapján az épület állapota nem életveszélyes, viszont jelenlegi állapotában lakhatásra nem alkalmas. Kulturált lakhatásra alkalmassá tenni nagyon nagy költség lenne, mivel az épületnek szinte minden tartószerkezeti, szakipari és gépészeti eleme teljes felújításra szorul. Az épületet gazdaságosan felújítani, lakhatóvá tenni nem lehet, ezért elbontása indokolt.

A nemzeti vagyonról szóló 2011. évi CXCVI. törvény 7. § (2) bekezdése alapján *„a nemzeti vagyongazdálkodás feladata a nemzeti vagyon megőrzése, értékének és állagának védelme, rendeltetésének megfelelő, az állam, az önkormányzat mindenkori teherbíró képességéhez igazodó, elsődlegesen a közfeladatok ellátásához és a mindenkori társadalmi szükségletek kielégítéséhez szükséges, egységes elveken alapuló, átlátható, hatékony és költségtakarékos működtetése, értéknövelő használata, hasznosítása, gyarapítása, továbbá az állam vagy a helyi önkormányzat feladatának ellátása szempontjából feleslegessé váló vagyontárgyak elidegenítése, azzal, hogy a nemzeti vagyon megőrzése érdekében végzett bontás vagy átalakítás nem minősül az állag védelmi kötelezettség megszegésének”*.

Tekintettel arra, hogy az ingatlanok felújítása, lakhatóvá tétele nem gazdaságos javaslom, hogy a Képviselő-testület a határozat-tervezetben foglaltak szerint döntsön.

**Kiskőrös, 2021. június 22.**

**Domonyi László s.k.,**

**polgármester**

**HATÁROZAT - TERVEZET**

A Képviselő-testület

1. egyetért azzal, hogy Kiskőrös Város Önkormányzata a forgalomképes üzleti vagyonát képező 3009/1 és 3009/2 hrsz-ú, természetben Kiskőrös, Batthyány L. utca 6. és Batthyány L. utca 8. szám alatti ingatlanokon lévő lakóépületeket/lakásokat, az épületek gazdaságtalan felújítására tekintettel elbonttassa.
2. felhatalmazza a polgármestert a bontási munkák elvégzésére kötendő vállalkozási szerződés aláírására, a bontással összefüggő eljárások lefolytatására, a kapcsolódó jognyilatkozatok megtételére.

**Felelős:** polgármester

**Határidő:** értelemszerűen